ΑΝΑΚΟΙΝΩΣΗ ΤΗΣ ΕΠΙΤΡΟΠΗΣ ΣΤΟ ΣΥΜΒΟΥΛΙΟ ΚΑΙ ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ - ΔΙΟΡΘΩΤΙΚΗ ΕΠΙΣΤΟΛΗ ΑΡΙΘ. 1 ΣΤΟ ΠΡΟΣΧΕΔΙΟ ΔΙΟΡΘΩΤΙΚΟΥ ΚΑΙ ΣΥΜΠΛΗΡΩΜΑΤΙΚΟΥ ΠΡΟΫΠΟΛΟΓΙΣΜΟΥ ΑΡΙΘ. 4/2002 - ΤΜΗΜΑ III - ΕΠΙΤΡΟΠΗ

Έχοντας υπόψη

- το άρθρο 272 της συνθήκης για την ίδρυση της Ευρωπαϊκής Κοινότητας,

- το άρθρο 78 της συνθήκης για την ίδρυση της Ευρωπαϊκής Κοινότητας Άνθρακα και Χάλυβα,

- το άρθρο 177 της συνθήκης για την ίδρυση της Ευρωπαϊκής Κοινότητας Ατομικής Ενέργειας,

- τα άρθρα 14 και 15 του δημοσιονομικού κανονισμού της 21ης Δεκεμβρίου 1977, ο οποίος εφαρμόζεται στο γενικό προϋπολογισμό των Ευρωπαϊκών Κοινοτήτων [1], όπως τροποποιήθηκε τελευταία με τον κανονισμό αριθ. 762/2001 [2] της 9ης Απριλίου 2001.

[1] ΕΕ L 356 της 31.12.1977, σ. 1.

[2] ΕΕ L 111 της 20.4.2001, σ. 1.

Η Ευρωπαϊκή Επιτροπή υποβάλλει στην αρμόδια για τον προϋπολογισμό αρχή τη διορθωτική επιστολή αριθ. 1 στο προσχέδιο του διορθωτικού και συμπληρωματικού προϋπολογισμού αριθ. 4/2002 για τους λόγους που αναφέρονται στην αιτιολογική έκθεση.

***

ΑΙΤΙΟΛΟΓΙΚΗ ΕΚΘΕΣΗ

Μετά τις καταστροφικές πλημμύρες που σημειώθηκαν σε πολλές χώρες τον παρελθόντα Αύγουστο, η Επιτροπή πρότεινε στις 11 Σεπτεμβρίου 2000 τη δημιουργία, μέσω διοργανικής συμφωνίας [3], νέου μηχανισμού ευελιξίας που θα επιτρέπει να τροφοδοτηθεί το Ταμείο Αλληλεγγύης της ΕΕ προκειμένου να αντιμετωπισθούν οι φυσικές, τεχνολογικές και περιβαλλοντικές καταστροφές. Το Ταμείο αυτό θα μπορεί να παρεμβαίνει στα κράτη μέλη της ΕΕ και στις υποψήφιες χώρες των οποίων η προσχώρηση βρίσκεται στο στάδιο της διαπραγμάτευσης. Το εν λόγω Ταμείο θα λειτουργεί σύμφωνα με τις λεπτομέρειες που καθορίζονται στον κανονισμό του Συμβουλίου για το Ταμείο Αλληλεγγύης, ο οποίος προτάθηκε από Επιτροπή στις 18 Σεπτεμβρίου 2002 [4] και ο οποίος θα αποτελεί τη νομική βάση των δαπανών.

[3] SEC (2002) 960

[4] COM. (2002) 514 τελικό

Σύμφωνα με τις προτάσεις αυτές, η παρούσα διορθωτική επιστολή προτείνει τη δημιουργία δύο γραμμών του προϋπολογισμού, μίας στον τομέα 3, εσωτερικές πολιτικές, και μίας στον τομέα 7, προενταξιακή στρατηγική, που θα μπορούν να δεχθούν από το 2002 τις παρεμβάσεις του Ταμείου αυτού. Προτείνεται να φέρουν οι γραμμές αυτές τις ακόλουθες ονομασίες :

- B2-4 (νέος τίτλος) : Ταμείο Αλληλεγγύης της Ευρωπαϊκής Ένωσης - Κράτη μέλη και

- B7-09 (νέο κεφάλαιο) : Ταμείο Αλληλεγγύης της Ευρωπαϊκής Ένωσης - Κράτη των οποίων η προσχώρηση βρίσκεται υπό διαπραγμάτευση.

Οι γραμμές αυτές φέρουν την ένδειξη p.m. και στη συνέχεια θα τροφοδοτούνται με την κινητοποίηση του Ταμείου.

ΜΕΡΟΣ B

>ΘΕΣΗ ΠIΝΑΚΑ>

ΥΠΟΔΙΑΙΡΕΣΗ B2 -- ΔΙΑΡΘΡΩΤΙΚΕΣ ΕΝΕΡΓΕΙΕΣ, ΔΙΑΡΘΡΩΤΙΚΕΣ ΔΑΠΑΝΕΣ ΚΑΙ ΔΑΠΑΝΕΣ ΣΥΝΟΧΗΣ, ΧΡΗΜΑΤΟΔΟΤΙΚΟΣ ΜΗΧΑΝΙΣΜΟΣ, ΑΛΛΕΣ ΓΕΩΡΓΙΚΕΣ ΚΑΙ ΠΕΡΙΦΕΡΕΙΑΚΕΣ ΕΝΕΡΓΕΙΕΣ, ΜΕΤΑΦΟΡΕΣ ΚΑΙ ΑΛΙΕΙΑ

Νέος τίτλος

ΤΙΤΛΟΣ B2-4 -- ΤΑΜΕΙΟ ΑΛΛΗΛΕΓΓΥΗΣ ΤΗΣ ΕΥΡΩΠΑΪΚΗΣ ΕΝΩΣΗΣ - ΚΡΑΤΗ ΜΕΛΗ

>ΘΕΣΗ ΠIΝΑΚΑ>

Νέο κεφάλαιο

ΚΕΦΑΛΑΙΟ B2-4 0 -- Ταμείο Αλληλεγγύης της Ευρωπαϊκής Ένωσης - Κράτη μέλη

Νέο άρθρο

Άρθρο B2-4 0 0 -- Ταμείο Αλληλεγγύης της Ευρωπαϊκής Ένωσης - Κράτη μέλη

>ΘΕΣΗ ΠIΝΑΚΑ>

Το άρθρο αυτό προορίζεται να δεχθεί τις πιστώσεις που προκύπτουν από την κινητοποίηση του Ταμείου Αλληλεγγύης της Ευρωπαϊκής Ένωσης σε περιπτώσεις φυσικών, περιβαλλοντικών ή τεχνολογικών καταστροφών.

Νομικές βάσεις

Πρόταση κανονισμού του Συμβουλίου, εγκριθείσα από την Επιτροπή στις 18 Σεπτεμβρίου 2002, για τη δημιουργία Ταμείου Αλληλεγγύης της Ευρωπαϊκής Ένωσης (ΕΕ της .2002, σ. ).

Σχέδιο διοργανική συμφωνία μεταξύ του Ευρωπαϊκού Κοινοβουλίου, του Συμβουλίου και της Επιτροπής σχετικά με τη χρηματοδότηση του Tαμείου Aλληλεγγύης της Ευρωπαϊκής Ένωσης, και με τους όρους που διέπουν τη χρησιμοποίησή του, υποβληθείσα από την Επιτροπή στις 11 Σεπτεμβρίου 2002 (ΕΕ της .2002, σ. ).

ΥΠΟΔΙΑΙΡΕΣΗ B7 -- ΕΞΩΤΕΡΙΚΕΣ ΔΡΑΣΕΙΣ

ΤΙΤΛΟΣ B7-0 -- ΠΡΟΕΝΤΑΞΙΑΚΗ ΣΤΡΑΤΗΓΙΚΗ

>ΘΕΣΗ ΠIΝΑΚΑ>

Νέο κεφάλαιο

ΚΕΦΑΛΑΙΟ B7-0 9 -- Ταμείο Αλληλεγγύης της Ευρωπαϊκής Ένωσης - Κράτη των οποίων η προσχώρηση βρίσκεται υπό διαπραγμάτευση

Νέο άρθρο

Άρθρο B7-0 9 0 -- Ταμείο Αλληλεγγύης της Ευρωπαϊκής Ένωσης - Κράτη των οποίων η προσχώρηση βρίσκεται υπό διαπραγμάτευση

>ΘΕΣΗ ΠIΝΑΚΑ>

Το άρθρο αυτό προορίζεται να δεχθεί τις πιστώσεις που προκύπτουν από την κινητοποίηση του Ταμείου Αλληλεγγύης της Ευρωπαϊκής Ένωσης σε περιπτώσεις φυσικών, περιβαλλοντικών ή τεχνολογικών καταστροφών.

Νομικές βάσεις

Πρόταση κανονισμού του Συμβουλίου, εγκριθείσα από την Επιτροπή στις 18 Σεπτεμβρίου 2002, για τη θέσπιση Ταμείου Αλληλεγγύης της Ευρωπαϊκής Ένωσης (ΕΕ της .2002, σ. ).

Σχέδιο διοργανική συμφωνία μεταξύ του Ευρωπαϊκού Κοινοβουλίου, του Συμβουλίου και της Επιτροπής σχετικά με τη χρηματοδότηση του Tαμείου Aλληλεγγύης της Ευρωπαϊκής Ένωσης, και με τους όρους που διέπουν τη χρησιμοποίησή του, υποβληθείσα από την Επιτροπή στις 11 Σεπτεμβρίου 2002 (ΕΕ της .2002, σ. ).